شارج د ضو ؤلا شارج د تريسينتي (لونكلي : Electric charge) هي واحد لمزية د لفيزيك مربوطة ب لمادة لي كتعطيها واحد لقوة كتسمى لمجال لإليكتري-ميغناطيسي، كاين جوج ت نواع د شارجات؛ شارج زايدة ؤ شارج ناقصة. شارجات لي مشابهة كتنافر بينتها ؤ شارجات لي مامشابهينش كتقارب، كنكولو على أي حاجة معندهاش شارج بأنو متعادل، كنعبرو شارج د ضو ب لوحدة د لكولوم (C)، ؤ كنرمزو لشارج ب Q ؤلا q. لعليم لي كيقرا لمزيات ديال شارج كيتسمى لإليكترومغناطيسية. كتهز شارج ناقصة علا لإليكطرون ؤ شارج زايدة علا لپروطون بواحد شارج ابتدائية ديال 1.602×10−19 كولوم. شارج د ضو تادير واحد لمجال سميتو لمجال د ضو ؤ الا كانت كتحرك تادير مجال مغناطيسي. الا جمعنا بين لمجال د ضو ؤ لمجال لمغناطيسي كيعطيونا لمجال إليكترو-مغناطيسي ؤ تفاعل ديالو مع شارجات هو لمصدر د لقوة إليكترو-مغناطيسية ؤ هي من بين لقوات ربعة ف لفيزيك. لعيلم لي كيقرا لجسيمات لي مشارجية ؤ كفاش كيتفاعلو ب مع لفوطونات كيتسمى إليكترو-ديناميك كوانتيك.